З  А П  И  С  Н  И  К

Од осмата редовна седница на Советот на општина Чешиново-Облешево, одржана на ден 15.03.2022 година,во просториите на општината – Сала на Совет.
Седницата започна во 09.00 часот.
Присутни: Славе Донев, Боби Ѓоргиев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров,  Анита Колева, Филип Јосев и Саше Донев
Присутни и: Градоначалникот на општина Чешиново-Облешево г-н Далибор Ангелов,  Стојка Стојанова – директор на ЈПКД „Облешево“, Моника Накова- директор на ЈОУДДГ „Ѕвездички“ Чешиново, Драгица Николова – директор на ООУ „Климент Охридски“ Облешево и Ленче Јакимова – директор на ООУ „Страшо Пинџур“ Соколарци, Љијанка Андонова од одделението за човечки ресурси, Ива Стефанова и Владимир Апостолов од одделението за урбанизам, Милена Параклиев – Одговорен сметководител во општината и Иван Митков Инспектор за животна средина. 
Записникот го води Драгица Горгиевска – Советник за  нормативно-правни работи во општината
	Записникот од седмата редовна седница се стави на разгледување.
	Забелешки на Записникот од седмата редовна седница
	-Сане Стојанов
	Процедурално
Едно прашање околу делот за Јавно приватно партнерство за уличното осветлување. Колку што разбрав од излагањето на Градоначалникот фирмата која е изберена да го одржува јавното осветлување е Телеком. Прашањето ми е нели за уличното осветлување треба да бидат фирми од типот на ЕВН, ЕСМ. Колку што знам Телеком е за телекомуникации.
-Градоначалникот
Таа фирма го има земено тендерот. Условите во тендерската документација се биле исполнети и биле најдобар понудувач. Претходниот Градоначалник го има склучено Договорот.
-Сане Стојанов
Дали случајно или намерно кај мојата дискусија околу зголемување на цените за ЈПКД истата е скратена. Не е напишано како што кажав. 
-Драгица Горгиевска
Доколку се снимаат седниците, сите Ваши дискусии ќе бидат снимени и потоа нотирани во Записник. Вака се обидувам во глобала да Ви ги фатам дискусиите, барем тоа што можам да успеам да го напишам од Вашите дискусии.

Записникот од седмата седница се стави на гласање.
Со 10 гласа ЗА Записникот се усвои.

	За осмата редовна седница Претседателот го предложи следниот:


Дневен ред,

1. Завршна сметка на ЈОУДДГ „Ѕвездички“ Чешиново за 2021 година;
2. Завршна сметка на ООУ „Климент Охридски“ Облешево за 2021 година;
3. Завршна сметка на ООУ „Страшо Пинџур“ Соколарци за 2021 година
4. Информација за извршени работи за одржување на јавното осветлување на територија на општина Чешиново-Облешево за месец Февруари 2022 година
5. Информација за остварени бруто приходи од работа на пазарот во Облешево за месец Февруари 2022 година
6. Завршна сметка на Буџетот на општина Чешиново-Облешево за 2021 година
7. План за управување со отпад во општина Чешиново-Облешево 2022 – 2026 година
8. Програма за управување со отпад 2022 година
9. Одлука за ослободување од плаќање на надоместок за утврдување на статус на бесправен објект МПЦ манастир Успение на пресв.Богородица во с.Чифлик, КО 1715 КО Чифлик ИЛ 141 КО Чифлик
10. Одлука за ослободување од плаќање на надоместок за утврдување на статус на бесправен објект МПЦ црква св.Димитрија Солунски Чешиново, КП 4791 КО Чешиново, ИЛ 247 КО Чешиново
11. Предлози, прашања и барања


Дополнување на Дневниот ред:
-Стојка Стојанова
Како дополнување на Дневниот ред предлагам да биде разгледано:
-Програма за работа на ЈПКД „Облешево“ за 2022 година и
-Завршна сметка на ЈПКД „Облешево“ за 2021 година и

-Милена Параклиев
Од страна на Министерството за финансии има забелешки по однос на Одлуката за извршување на Буџетот на општина Чешиново-Облешево за 2022 година. Постапено е по забелешките и истите е потребно да се уасвојат на седница на Совет. Поради тоа потребно е да се донесе:
-Одлука за измена и дополнување на Одлуката за извршување на Буџетот на општина Чешиново-Облешево за 2022 година

-Љијанка Андонова
По насоки на Министерството за информатичко општество и администрација потребно е пополнување на раководни позиции предвидени во правилникот за систематизација. За да може истото да се реализира потребно е да се донесат измени на Годишниот план за вработување за 2022 година. Поради тоа потребно е да се донесе следната Одлука:
-Одлука за давање согласност  на  Измени и дополнување на Годишниот план за вработување за 2022 година и за  обезбедени средства за  планираните вработувања и унапредувања

-Ива Стефанова
Имаме допис од Министерството за транспорт и врски дека во Буџетот на општината треба да имаме предвидено срества за експропријација за изградба на објекти од јавен интерес во општината. Изготвена е Предлог – Одлуката и треба да се донесе на Совет:
-Одлука за резервирани / обезбедени средства за експропоријација во Буџетот на општина Чешиново-Облешево за 2022 год

-Драгица Горгиевска
Има Барање од васе Анакиев – член на УО на ЈПКД „Облешево“ да биде разрешен од функцијата член на УО на ЈПКД „Облешево“ поради лични причини. Затоа  треба да се донесе:
-Одлука за разрешување и именување  на член на Управниот Одбор на ЈПКД „Облешево“


Се премина на усвојување на Дневниот ред со дополнителните измени.
Дневниот ред со дополнителните измени се усвои со 10 гласа ЗА.

Предлогот: Програма за работа на ЈПКД „Облешево“ за 2022 година ќе се разгледа како Точка 6, Предлогот: Завршна сметка на ЈПКД „Облешево“ за 2021 година ќе се разгледа како Точка 7, Точка 6 преминува во Точка 8, Предлогот: Одлука за измена и дополнување на Одлуката за извршување на Буџетот на општина Чешиново-Облешево за 2022 година ќе се разгледа како Точка 9, Точките 7, 8, 9 и 10 преминуват во Точки 10, 11, 12 и 13, Предлогот: Одлука за давање согласност  на  Измени и дополнување на Годишниот план за вработување за 2022 година и за  обезбедени средства за  планираните вработувања и унапредувања ќе се разгледа како Точка 14, Предлогот: Одлука за резервирани / обезбедени средства за експропоријација во Буџетот на општина Чешиново-Облешево за 2022 год ќе се разгледа како Точка 15, Предлогот: Одлука за разрешување и именување  на член на Управниот Одбор на ЈПКД „Облешево“ ќе се разгледа како Точка 16, Точка 11 преминува во Точка 17.


1 Точка (Завршна сметка на ЈОУДДГ „Ѕвездички“ Чешиново за 2021 година )

-Моника Накова
Даде објаснување на Завршната сметка на детската градинка за 2021 година.
-Сане Стојанов
Горива и масла? Колку што ми е познато на претходната седница се донесе Одлука за да се отстапи возилото на градинката. Дали има и друго возило?
-Моника Накова
Со Одлука на Управниот Одбор ми е одобрено сопственото возило да го користам за службени потреби бидејки градинката немаше возило.
-Сане Стојанов
42110 – Патување во земата 80 денари?
-Моника Накова
Претпоставувам дека се работи за некоја патарина за патување до Скопје и назад.
-Сане Стојанов
Други договорни услуги 425990?
-Моника Накова
Договор за дело за книговодствени услуги, имаме ангажирано чистачка во објектот во Облешево.
-Сане Стојанов
Други тековни расходи?
-Моника Накова
Се што не е предвидено на друго место како на пример набавка на боја и слично.
-Сане Стојанов
482920 Изградба на други објекти?
-Градоначалникот
Добро е пред секоја седница да има Комисија за да биде се подетално образложено во Записникот од Комисијата, не за џабе тоа Ви го имам напоменато и на претходни седници. Тогаш ќе бидат детално разгледани сите програми, сите ставки и подставки. Јас бев во претходните состави Претседател на Комисијата за финансии и директорите знаат дека имавме седници и детално беше се образложено. Така сите Вие ќе имате многу јасна слика. Ќе знаете колку и по кој основ се трошеле средства. Имајте го ова во предвид за во иднина, за сами да си ја олесните работата.
-Сане Стојанов
741114 – Пренесен вишок од претходни години. Дали средствата што ги имате на сметка крајот на годината се префрлуват во наредната година?
-Моника Накова
Да со Ребаланс се префрлени.
-Сане Стојанов
Јас имам информација дека не можело да се префрлуваат?
-Моника Накова
Претходно било така, но со измена во Законската регулатива може.

По дискусијата се премина на гласање.
Со 11 гласа ЗА се донесе Одлука за усвојување на Завршната сметка на ЈОУДДГ „Ѕвездички“ Чешиново за 2021 година


2 Точка (Завршна сметка на ООУ „Климент Охридски“ Облешево за 2021 година)

-Драгица Николова
Ја објасни Завршната сметка на училиштето.
Буџетот беше 27.449.170,00 со Ребаланс 26.727.580,00 денари.
-Сане Стојанов
На сметката за самофинансирачки активности 300.000 денари.
-Драгица Николова
Од издавање на салата средства.
-Сане Стојанов
423710 средства за хигиена. Мислам дека а имајки ја во предвид ситуацијата со корона овие средства се малку.
-Драгица Николова
Да се согласувам, но имаше останато средства од претходната календарска година.
-Сане Стојанов
Средства за униформи? Дали се работи за униформи на наставниците или служителите?
-Драгица Николова
За наставниците. ХТЗ опремата се набавува на 3 години а е набавена 2020 година.
-Градоначалникот
Пренесени приходи 2.309.060,00 денари.
-Драгица Николова
За реконструкција. Уште кога дојдов на оваа функција имаше наследено салдо, после уште повеќе.
-Градоначалникот
Зошто не направете стратегија да ги искористете за да не се земат во Републичкиот буџет.
-Драгица Николова
Искористени се. Има останато само околу 700.000,00 денари.

Се премина на гласање.
Со 11 гласа ЗА се донесе Одлука за усвојување на Завршната сметка на ООУ „Климент Охридски“ Облешево за 2021 година.


3 Точка (Завршна сметка на ООУ „Страшо Пинџур“ Соколарци за 2021 година)

-Ленче Јакимова
Ја објасни Завршната сметка на училиштето за 2021 година.
-Сане Стојанов
Не е прашање, само една забелешка – констатација. Во иднина обрасците да бидат со поголеми букви – бројки. Вака навистина ништо не се гледа.

Без дискусија се премина на гласање.
Со 11 гласа ЗА се донесе Одлука за усвојување на Завршната сметка на ООУ „Страшо Пинџур“ Соколарци за 2021 година.


4 Точка (Информација за извршени работи за одржување на јавното осветлување на територија на општина Чешиново-Облешево за месец Февруари 2022 година)

Без дискусија со 11 гласа ЗА се донесе Заклучок за усвојување на Информацијата за извршени работи за одржување на јавното осветлување на територија на општина Чешиново-Облешево за месец Февруари 2022 година

5 Точка (Информација за остварени бруто приходи од работа на пазарот во Облешево за месец Февруари 2022 година)

Без дискусија со 11 гласа ЗА се донесе Заклучок за усвојување на Информацијата за остварени бруто приходи од работа на пазарот во Облешево за месец Февруари 2022 година.


6 Точка (Програма за работа на ЈПКД „Облешево“ за 2022 година)

-Стојка Стојанова
Програмата е иста како и онаа од минатата година. Има измени само во делот кај паркови и зеленила, зголемен е буџетот.

Се премина на гласање.
Со 11 гласа ЗА се донесе Одлука за усвојување на Програмата.

7 Точка (Завршна сметка на ЈПКД „Облешево“ за 2021 година)

-Стојка Стојанова
Даде објаснување на Завршната сметка. 
Годината се заврши со 5.398.000,00 денари приходи и 6.928.125,00 денари расходи.
-Орце Митров
Каква е корелацијата помеѓу приходите и расходите?
-Сане Стојанов
	Не се сомневам во веродостојноста на податоците, но не можам да гласам За кога воопшто ја немам разгледано Завршната сметка. Не може да се даде сега на Совет и без да ја разгледаме да гласаме по истата.

	Се премина на гласање.
Од присутни 10 членови на овет во просториите за време на гласањето со 9 гласа ЗА и 1 глас Воздржан се усвои Завршната сметка на ЈПКД „Облешево“ за 2021 година.


8 Точка (Завршна сметка на Буџетот на општина Чешиново-Облешево за 2021 година)

-Милена Параклиев
Даде објаснување на Завршната сметка на Буџетот на општината за 2021 година.
Во текот на 2021 година имавме еден Ребаланс и 2 Пренамени на Буџетот.
Кај делот на извршување да напоменам дека голем дел од средствата се за подмирување на долговите кои ги има општината.
Во материјалите дополнително е ставен и Годишниот извештај за Извршување  на Буџетот кој е текстуален дел кој го подготвува Одговорниот сметководител.
-Сане Стојанов
Како и кај претходната точка и овде ќе кажам дека не се сомневам во информациите кои ни ги кажавте, но не можам да го дадам својот глас без претходно да го имам разгледано материјалот.

Се премина на гласање.
Од присутни 10 членови на Советот во просторијата за време на гласањето со 9 гласа ЗА и 1 глас Воздржан се усвои Завршната сметка на Буџетот на општина Чешиново-Облешево за 2021 година и Годишниот Извештај за извршување на Буџетот за 2021 година.


	9 Точка (Одлука за измена и дополнување на Одлуката за извршување на Буџетот на општина Чешиново-Облешево за 2022 година)

	-Милена Параклиев
	По насоки на Министерството за финансии потребно е да се направат одредени измени и дополнувања на Одлуката за извршување на Буџетот на општината за 2022 година.
	Се однесува во делот за дневници за службените патувања во земјата (иако истите не се исплаќаат() и во делот за Ребаланс за годишниот одмор.
	-Далибор Ангелов
	Додека не се излезе од оваа криза во која се наоаѓа општината нема да ги исплаќаме дневниците за службен пат, но во Одлуката мора да бидат предвидени бидејки Законот тоа го бара, иако ќе напоменам нема да има плаќање по таа ставка.

	Се премина на гласање.
	Од присутни 10 членови на Советот во просторијата за време на гласањето Едногласно се донесе Одлуката.
	10 Точка (План за управување со отпад во општина Чешиново-Облешево 2022 – 2026 година)

	-Иван Митков
	Го објасни Планот за управување со отпад.
	-Градоначалникот
	Информативно да Ви кажам околу ситуацијата со Регионаланата депонија. Колку што сте информирани сите истата треба да биде лоцирана кај село Мечкуевци општина Свети Николе и постапката се кочи токму од општина Свети Николе иако првично имаат дадено зелено светло за сето ова. Се работи за некои документациски постапки тие имаат свој став околу екологијата и нивото која би била загаденоста со изградбата на оваа регионална депонија. 
	Со отварање на Регионалната депонија во Нашата општина нема да има депонија, претоварната станица ќе биде во Кочани. Стигната е допис за постапаката за затварање на депонијата Буќески дол, но што после. Регионалната депонија не е почната со работа и каде да се носи отпадот од општината? Често Буќески дол е изложена и на вандалски чинови, украдена е оградата, го палат отпадот.
	Проблем ќе претставува и тоа што од одредени улици од одредени населени места отпадот се собира со трактор, а со трактор истиот не може да се транспортира до Кочани. За еден месец максимум два ќе се добие и новото возило за изнесување на смет, но и тоа не е доволно за да се задоволат потребите на граѓаните. Има и друг момент кој би сакал да го напоменам. Од проектот за отварање на регионалната депонија сите општини од источниот плански регион имаат добиено возило за изнесување на смет, само ние не.Некои претходни гарнитури се имаат договорено за тоа, на штета на општината. 
	-Сане Стојанов
	Претпоставувам дека е планирано и зголемување на опфатот за водоводите со кои управуваат Месните заедници. Дали има планирано некои активности околу таа постапка.
	-Градоначалникот
	Последниот случај е со водоводот во село Соколарци. Истите имаат пари на сметка но не можат да ги извадат бидејки Месната Заедница не е правно лице. Сакаа да настапат како Здружение или група на граѓани. Одговорноста е на ЕЛС ако се случи нешто. Не дај Боже да има некое тровање, а последните мерења се многу лоши. Има зголемување на многу параметри. Локалната Самоуправа ќе биде одговорна. Но колку граѓаните ќе можат тоа да го увидат.
	-Сане Стојанов
	Се согласувам со дискусијата. Ќе се расипе една пумпа и барањето за помош ќе биде до општината. Мора еднаш да се направи засек. За тое што не ги плаќаат комуналните давачки исто така. Тоа е обврска. Ќе дојдат инспектори ако се случи некоја несакана работа и ќе кажат зошто немате реагирано на време. Синоќа гледав Телевизија за Ромите во Штип кои не ги плаќаат комуналните давачки. Треба да се има ред во се. Мотивот за се е финансиски. Постојат поединци во секоја работа кои имаат финансиски бенефит.
	-Орце Митров
	Потребно е да се размисли околу вработување на комунален редар како што кажав и на претходната седница. Мислам дека на тој начин голем дел од работите ќе се решат.
	-Градоначалникот
	Последните денови сме сведоци и на материјални штети на посевите на граѓаните од крупен добиток кој е пуштен на слободна паша без никој да го контролира. Сите знаеме чиј е добитокот но инспекторите бараат ушна маркица за да може да се реагира. Кој може толку да се доближи за да ја слика ушната маркица. Ова стварно претставува проблем на граѓаните.
	-Сане Стојанов
	Во ЈПКД „Облешево“ сега ќе се ангажираат сезонски работници. Да се пуште некој од нив таму за да ја контролира работата.
	Потребно е да се затвори Буќески дол. Ромите го палат отпадот и сите не троват со чадот.
	-Градоначалникот
	Во моментов како што реков имаме едно возило за изнесување на смет, во најсокоро време ќе имаме уште едно. Не кривам никого од претходните како што реков во претходната дискусија, ниту Личков ниту Крстев за тоа што сме единствена општина во Источниот регион која нема добиено возило за изнесување на смет. Претпоставувам дека и тие како мене барале. Ова беше и мое излагање на седница на Совет на Источен плански регион. И побарав писмено извесување за нареден Совет поради штое ова вака направено. Пак ке повторам не можам да кажам чија е вината. Не знам кој ќе биде крајниот исход. Колку сме ние сервисни за граѓаните. Ќе имаме две возила за изнесување на смет, плус трактор со приколица. Не е лесна работата. Управувањето со отпад навидум изгледа како едноставна работа, но воопшто не е така. Потребнио е многу знаење и труд за таа работа да биде како што треба.

	Се премина на гласање.
	Со 10 гласа ЗА се донесе Планот за управување со отпад во општина Чешиново-Облешево 2022 – 2026 година.


	11 Точка (Програма за управување со отпад 2022 година)

	Без дискусија од присутни 10 членови на Совет во просторијата за време на гласаето Едногласно се донесе Програмата за управување со отпад за 2022 година.

	12 Точка (Одлука за ослободување од плаќање на надоместок за утврдување на статус на бесправен објект МПЦ манастир Успение на пресв.Богородица во с.Чифлик, КО 1715 КО Чифлик ИЛ 141 КО Чифлик

	13 Точка (Одлука за ослободување од плаќање на надоместок за утврдување на статус на бесправен објект МПЦ црква св.Димитрија Солунски Чешиново, КП 4791 КО Чешиново, ИЛ 247 КО Чешиново
	
	-Владимир Апостолов
	Ја објасни постапката околу легализација и на двата објекти. Барањата се од физички лица во име на МПЦ.
	-Стојан Ангелов
	МПЦ бара сопственост а не сака да плате дури ни за легализација.
	-Боби Ѓоргиев
	Предлагам овие две точки да се разгледат на нареден совет. Прво да се консултираме со Црковен одбор околу ова.

	Со 7 гласа Воздржани, точките беа одложени за разгледување и одлучување за некоја наредна седница на Совет.

	14 Точка (Одлука за давање согласност  на  Измени и дополнување на Годишниот план за вработување за 2022 година и за  обезбедени средства за  планираните вработувања и унапредувања)
	
	-Љијанка Андонова
	Од страна на МИОА имаме укажување дека треба да бидат пополнети раководните места предвидени во Правилникот за систематизација. Со Правилникот се предвидени 6 одделенија, меѓутоа сега во измените на Годишниот план предвидено е само пополнување на 2 и тоа на Одделението за нормативно-правни работи и јавни дејности и на одделението за човечки ресурси.
	-Далибор Ангелов
	Да напоменеме дека не се работи за нови вработувања туку само за поместување на вработувања од постоечките вработени.

	Се премина на гласање.
	Од присутни 10 членови на Советот во просторијата за времен на гласањето Едногласно се донесе Одлука  за давање согласност  на  Измени и дополнување на Годишниот план за вработување за 2022 година и за  обезбедени средства за  планираните вработувања и унапредувања.
	

	15 Точка (Одлука за резервирани / обезбедени средства за експропоријација во Буџетот на општина Чешиново-Облешево за 2022 год)

	-Ива Стефанова
	Ја објасно Предлог-Одлуката.
	Ова е по насоки од страна на Министерството за транспорт и врски. При изградба на објекти од јавен интерес кога истите навлегуват во приватен имот потребно е да се изврши Експропријација. Со Одлуката предвидуваме средства од 300.000,00 денари, доколку се јави потреба за експропријација.

	Без дискусија се премина на гласање.
	Од присутни 10 членови на Советот во Просторијата за време на гласањето Едногласно се донесе Одлука за резервирани / обезбедени средства за експропоријација во Буџетот на општина Чешиново-Облешево за 2022 год.


	16 Точка (Одлука за разрешување и именување  на член на Управниот Одбор на ЈПКД „Облешево“)

	-Драгица Горгиевска
	Како што вече напоменав има Барање од Васе Анакиев – член на УО на ЈПКД „Облешево“ да биде разрешен од функцијата од лични причини.
	Потребно е по негово разрешување да се именува друг член кој ги исполнува условите во согласност со Закон за ЈП.

	-Славе Донев
	Бидејки Васе Анакиев беше предложен и избран од Нашата Советничка група, јас предлагам на негово место сега да биде именувана Тина Петрова.

	Се премина на гласање. Од присутни 10 членови на Советот во просторијата за време на гласањето Едногласно се донесе Одлука Васе Анакиев да биде разрешен од член на УО на ЈПКД „Облешево“, Тина Петрова да биде именувана за член на УО на ЈПКД „Облешево“.


	17 Точка (Предлози, прашања и барања)

	Се прочита Барањето од група граѓани од с.Спанчево за материјална помош во набавка на една цевка од 6м со пречник ф250  за собирање на атмосферска вода која се слева долж улицата Страшо Ербапче во с.Спанчево.

	-Градоначалникот
	И јас го разгледав Барањето и сметам дека е издржано и дека позитивно треба да се одлучи по истото. Јавното Претпријатие име една ваква цевка и се согласуваат таа да се употреби и после ние на нив кога ќе ја набавиме да им ја вратиме.

	Се премина на гласање.
	Со 10 гласа ЗА се донесе Одлуката за материјална помош.

	Се прочита Барањето од Здраве Наков од с.Спанчево кој бара материјална помош за реконструкција на потпорен ѕид на одводен канал во с.Спанчево.

	Со 10 гласа ЗА се донесе Одлука за материјална помош од 90 вреќи цемен од по 25кг.

	Се прочита Барањето од Митко Зашев од с.Спанчево кој бара материјална помош за реконструкција на потпорен ѕид на одводен канал во с.Спанчево.

	Со 10 гласа ЗА се донесе Одлука за материјална помош од 40 вреќи цемен од по 25кг.

	Се прочита Барањето од Сања Максимова која бара финансиска помош за патни трошоци за превоз на нејзиното дете – лице со посебни потреби до и од Дневниот Центар за лица со посебни потреби во Кочани.

	Бидејки и претходно се разгледуваа вакви барања кои беа оставени да се разгледуваат откога сметката на општината ќе биде одблокирана, исто да се постапи и со ова Барање.

	Со исцрпување на Дневниот ред заврши осмата редовна седница на Советот на општина Чешиново-Облешево.
	Седницата заврши во 11.15 часот.


                                                                           Совет на општина Чешиново-Облешево
                                                                                                Претседател
                                                                                                Орце Митров

